കോവിഡ് അവലോകനയോഗം നാളെ കൂടുതല് നിയന്ത്രണങ്ങള്ക്ക് സാധ്യത സംസ്ഥാനത്തെ കോവിഡ് സാഹചര്യം വിലയിരുത്താന് നാളെ അവലോകനയോഗം ചേരും. ടി.പി.ആര് നിരക്ക് ഉയരുന്നതിനാല് നിയന്ത്രണം കടുപ്പിക്കാന് സാധ്യതയുണ്ട്. ഓണത്തിന്റെ ഭാഗമായുള്ള ലോക്ക്ഡൗണ് ഇളവ് സംസ്ഥാനത്ത് തുടരുകയാണ്. ഓണത്തോട് അനുബന്ധിച്ച് ഇളവ് വരുത്തിയ പരിശോധന കര്ശനമായി തുടരണമെന്നാണ് ആരോഗ്യവകുപ്പിന്റെ നിര്ദേശം.ടി.പി.ആര് നിരക്ക് ഉയരുന്ന സാഹചര്യത്തില് നിയന്ത്രണങ്ങള് കടുപ്പിക്കാനാണ് സാധ്യത. അതേസമയം ഇനിയും അടച്ചിടല് പ്രായോഗികമല്ലെന്നാണ് സര്ക്കാര് നിലപാട്. ഓണത്തിനോട് അനുബന്ധിച്ചുള്ള ഇളവുകള് കോവിഡ് വ്യാപനത്തിന് കാരണമാവുമോ എന്ന ആശങ്ക ആരോഗ്യവകുപ്പിനുണ്ട്.വരുന്ന നാലാഴ്ച അതീവ ജാഗ്രത പുലര്ത്തണമെന്ന് ഇന്ന് ആരോഗ്യമന്ത്രി പറഞ്ഞിരുന്നു. സ്ഥിതി വിലയിരുത്താന് ആരോഗ്യ വകുപ്പിന്റെ അടിയന്തര യോഗം ചൊവ്വാഴ്ച രാവിലെ വിളിച്ചിട്ടുണ്ട്. കോവിഡ് കാലത്താണ് മറ്റൊരു ഓണക്കാലം കൂടിയെത്തിയത്. എല്ലാക്കാലത്തും അടച്ചിടാന് സാധിക്കില്ല. ജീവനും ജീവിതോപാധിയും ഒരുപോലെ സംരക്ഷിക്കാനുള്ള പരിശ്രമത്തിലാണ് സര്ക്കാര്. അതിനാലാണ് കടകള്ക്കും കച്ചവട സ്ഥാപനങ്ങള്ക്കുമുള്ള നിയന്ത്രണങ്ങള് കുറച്ചത്. എന്നാല് കോവിഡ് മാനദണ്ഡങ്ങള് കൃത്യമായി പാലിക്കണമെന്ന് എല്ലാവര്ക്കും നിര്ദേശം നല്കിയിരുന്നു. കുറേ പേര് അത് പാലിക്കുന്നതായി കണ്ടു. എന്നാല് പലയിടങ്ങളിലും ആള്ത്തിരക്കുണ്ടാകുന്ന സാഹചര്യവും ഉണ്ടായിട്ടുണ്ട്. അതീവ വ്യാപനശേഷിയുള്ള ഡെല്റ്റ വൈറസിന്റെ വലിയ ഭീഷണിയിലാണ് പല പ്രദേശങ്ങളും. മാത്രമല്ല മൂന്നാം തരംഗത്തിന്റെ ഭീഷണിയുമുണ്ട്. അതിനാല് തന്നെ ഓണാവധി കഴിഞ്ഞ് സ്ഥാപനങ്ങളും ഓഫീസുകളും തുറക്കുമ്ബോള് എല്ലാവരും ഒരുപോലെ അതീവ ജാഗ്രത പാലിക്കണമെന്ന് മന്ത്രി വ്യക്തമാക്കി.